Mondial (eldonejo)

**Mondial** estas eldonejo en Novjorko (Usono), kun la Esperanta fako *Librejo.com*. Mondial eldonadas ĉefe en Esperanto kaj en la angla lingvo. Ĝis 1999 ĝia sidejo estis Berlino (Germanio). La gvidanto de la eldonejo estas Ulrich Becker.

Krom originale verkitaj libroj (prozaj, poeziaj, fakaj) kaj verkoj tradukitaj el multaj lingvoj en Esperanton, ĝi ankaŭ eldonas priesperantajn librojn en aliaj lingvoj, vortarojn, kaj tri periodaĵojn: *Beletra Almanako*, *Esperantologio/Esperanto Studies* (en kunlaboro kun Centro de Esploro kaj Dokumentado pri Mondaj Lingvaj Problemoj) kaj *Belarta rikolto* (kunlabore kun Universala Esperanto-Asocio).

## Aŭtoroj
* Detlev Blanke - lingvisto
* Wera Blanke - aktorino, aŭtorino de priterminologia literaturo
* Bruce Kellner - emerita prof-ro de angla literaturo, usona romanaŭtoro
* Malama Katulwende - aŭtoro el Zambio
* Donald Windham - usona aŭtoro
* Yohanes Manhitu - indonezia aŭtoro de prilingvaj verkoj
* John C. Wells - brita lingvisto
* Humphrey Tonkin - brita-usona emerita prof-ro de literaturo, eksa prezidanto de Universala Esperanto-Asocio
* Erich-Dieter Krause - vortaristo
* Geoffrey Sutton - aŭtoro de Concise Encyclopedia of the Original Literature of Esperanto 1887-2007
* la nunaj kaj eksaj redaktoroj de Beletra Almanako - Jorge Camacho, István Ertl, Suso Moinhos, Probal Dasgupta, Jesper Lykke Jacobsen, Nicola Ruggiero, Anina Stecay
* la finna ĵurnalisto kaj aŭtoro Kalle Kniivilä
* la movada historiisto Fritz Wollenberg
* la aŭstralia verkisto Trevor Steele
* la sveda ekonomikisto Bo Sandelin
* Seymour Hoffman - israela klinikisto-psikologo, aŭtoro de verkoj pri psikologaj problemoj en la juda komunumo
k.a.

## Listo de gravaj libroj 
**Vortaroj kaj enciklopedioj:**
* *Vollständiges Wörterbuch Esperanto-Deutsch (Plena Vortaro Esperanto-Germana)* en du volumoj, de Erich-Dieter Krause, 1512 p., 2019
* *Vollständiges Wörterbuch Deutsch-Esperanto (Plena Vortaro Germana-Esperanto)* en tri volumoj, de Erich-Dieter Krause, 2511 p., 2023
* *English-Esperanto-English Dictionary*, de John C. Wells, 508 p., 2010
* *Concise Encyclopedia of the Original Literature of Esperanto 1887-2007*, de Geoffrey Sutton, 740 p., 2007
* *Rekomendata terminaro Esperanto-angla kaj angla-Esperanto por tradukantoj de oficialaj dokumentoj kaj gazetaraj komunikoj*, de Humphrey Tonkin kaj Victor Sadler, 104 p., 2019
* *Figuroj retorikaj en beletro esperanta*, de Till Dahlenburg, 312 p., 2013

**Originala prozo:**
* la romanoj *Ne eblas aplaŭdi unumane*, *Marina*, *Marina ĉe la limo*, *La nepo de Marina*, *Skabio*, ''El ombro de l' tempo, Secesio, Sesdek ok, Farango*  k.a. verkoj de Sten Johansson
* la sciencfikcia romano *Libazar' kaj Tero* de Sen Rodin kaj Júlia Sigmond
* la historia romano *La Princo ĉe la hunoj* de Eugène de Zilah
* la tria eldono de la romano *Sed nur fragmento* de Trevor Steele
* la erotika romano *Vojaĝo al kuniĝo (Konfesoj de seksobsedito)* de Darik Otira
* la plena novelaro *La vorto kaj la vento* de Miguel Fernández
* originalaj mikronoveloj *Ne ekzistas verdaj steloj* de Liven Dek
* pliaj originalaj mikronoveloj en *Ĉiuj steloj etas nokte* de diversaj aŭtoroj
* la kolekton de mikronoveloj de Jorge Rafael Nogueras, *Centvorte. Cent cent-vortaj mikronoveloj*
* la komikso *Bonvenon! Laŭra kaj Petro malkovras Esperanton. Komikso en Esperanto* de Federico Gobbo kaj Yuri Gamberoni
* la historia mozaika romano *Malamu vin, unu la alian* de Manuel de Seabra
* la klasika (unua) originala krimromano *Pro kio?* de Argus, t.e. Friedrich Wilhelm Ellersiek
* la originalan verkon *La ŝirmejo* de Paulo Sergio Viana
* la klasikan originalan romanon *Abismoj* de Jean Forge / Jan Fethke
*

**Originala poezio:**
* la poemaroj *Momentoj kaj meditoj*, *laŭ neplanitaj padoj*, *La fontoj nevideblaj* kaj *La neceso akceptebla* de Baldur Ragnarsson
* la poemaroj *Strangaj spikoj*, *En la profundo*, *La silika hakilo* kaj *koploj kaj filandroj* de Jorge Camacho
* la poemaroj *Verse reversi* kaj *Kvazaŭ varfo* de Benoît Philippe
* la poemaro *kantoj de anteo* de Mao Zifu
* la plena verkaro (poemaro) *Testamente* de Edwin de Kock
* la poemaro *Perversaj rilatoj* de Victor Sadler
* la poemaro *Ĉiuj dioj estas for'' de Ulrich Becker

## Vidu ankaŭ 
* Beletra Almanako
* Belarta rikolto

## Eksteraj ligiloj 
* Retejo de Mondial (en la angla)
* Retejo de la esperanta sekcio de la eldonejo Mondial
* Retejo de esperantlingvaj elektronikaj libroj de la eldonejo Mondial

Kategorio:Esperanto-eldonejoj
Kategorio:Usonaj eldonejoj
Kategorio:Germanaj eldonejoj
Kategorio:Esperanto en Berlino